Erlangenas
Erlangenas (vok. Erlangen) – didmiestis Vokietijoje, Vidurinėje Frankonijoje. 105 000 gyv. (2008 m.), mažiausias Bavarijos didmiestis (iš viso yra 8). Erlangenas kartu su tokiais miestais kaip Niurnbergas ir Fiurtasyra vienas iš 23 aukštutinių centrų (Oberzentrum) Bavarijoje. Kartu su jį supančiomis apylinkėmis – Niurnbergo metropolinis regionas, vienas iš 11 metropolinių regionų Vokietijoje. Didmiesčiu tapo 1974 m. (peržengė 100 000 gyv. ribą). Miestą sudaro 20 dalių. Yra Erlangeno-Niurnbergo universitetas (Friedrich-Alexander-Universität Erlangen-Nürnberg), gausybė elektronikos koncerno Siemens padalinių. Miestas siekia tapti „Federacijos medicinos technikos sostine“ (Bundeshauptstadt der Medizintechnik).